ODA DO PIWA
Na cołkim świecie niy ma lepszego
tronku niż kufel piwa Tyskiego!
Przeca być musi dobrze schłodzóne,
do szkła ciynkego poleku lóne.
Złociutke jak zdrzałe apluziny,
na wiyrchu gynste, biołe szuminy.
Zrobisz szluk jedyn, drugi i trzeci,
nektar złociutki w gardziołko leci.
Noprzód poczujesz ździebko goryczy,
za chwila czujesz już smak słodyczy!
Sztalujesz kufelek drugi, trzeci,
drapko przi piwku czas ci przeleci.
Bezma nojlepi sztworte smakuje,
po pióntym – już ci poleku gzuje!
Nojwyższo pora by brać sie do dóm!
Móm swoje lata, tóż wiym co godóm!
By niy wywołać wilka ze lasu,
złaś swoji ślubnyj z drogi za wczasu!
A, nim pozornie umyjesz zymby -
- to niy łotwiyrej za wiela gymby!
Autor:Bernard Śmigała
por_Latn szl_Latn pol_Latn pol_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ces_Latn szl_Latn vec_Latn